Παραχώρηση απλής χρήσης αιγιαλού - παραλίας κατόπιν πλειοδοτικής δημοπρασίας
Ηλεκτρονική διαδικασία για την παραχώρηση απλής χρήσης, κατόπιν πλειοδοτικής δημοπρασίας /Διαδικασία παραχώρησης απλής χρήσης σε όμορη επιχείρηση ή σωματείο
Η αίτηση συμμετοχής στην πλειοδοτική δημοπρασία υποβάλλεται ηλεκτρονικά, μέσω της πλατφόρμας του άρθρου 15 του ν. 5092/2024, εντός επτά (7) εργάσιμων ημερών από τη δημοσίευση της διακήρυξης στην πλατφόρμα και στο πρόγραμμα «Διαύγεια».
Ο ενδιαφερόμενος συνδέεται στην πλατφόρμα με τους προσωπικούς κωδικούς taxisnet.
Να υφίσταται άδεια λειτουργίας (όπου από το νόμο απαιτείται)/ γνωστοποίηση λειτουργίας καταστήματος υγειονομικού ενδιαφέροντος και έναρξη δραστηριότητας στην αρμόδια Δ.Ο.Υ., η οποία επιτρέπεται στον παραχωρούμενο αιγιαλό και παραλία, προκειμένου να του επιτραπεί η παραχώρηση δικαιώματος απλής χρήσης αιγιαλού και παραλίας, όπως είχε δεσμευτεί με την υπεύθυνη δήλωση του άρθρου 4. Εξαιρούνται της παρούσας ρύθμισης νέοι εκμεταλλευτές αυτοκινούμενου ή ρυμουλκούμενου τροχήλατου αναψυκτηρίου (καντίνες), οι οποίοι οφείλουν να προσκομίζουν την σχετική άδεια λειτουργίας, εντός δεκαπέντε (15) ημερών από την υπογραφή της σύμβασης παραχώρησης. Σε περίπτωση μη τήρησης της ως άνω προθεσμίας, η σύμβαση παραχώρησης λύεται αυτοδίκαια.
Φορολογικά ενήμερος ο ενδιαφερόμενος φορέας.
Η διαδικασία αφορά στην παραχώρηση απλής χρήσης αιγιαλού - παραλίας, κατόπιν πλειοδοτικής δημοπρασίας ή παραχώρησης απλής χρήσης σε όμορη επιχείρηση ή σωματείο, σύμφωνα με τα άρθρα 10 και 11 του ν. 5092/2024.
Πρωτότυπη εγγυητική επιστολή για την ακριβή εκπλήρωση (καλή εκτέλεση) των όρων της σύμβασης παραχώρησης απλής χρήσης κοινοχρήστου χώρου, η οποία εκδίδεται υπέρ του Ελληνικού Δημοσίου για ποσό ίσο με το δέκα τοις εκατό (10%) του επιτευχθέντος τιμήματος της δημοπρασίας και επιστρέφεται μετά τη λήξη της παραχώρησης. Στην εγγυητική επιστολή τίθεται όρος ότι καταπίπτει άμεσα υπέρ του Ελληνικού Δημοσίου μετά την έγκαιρη ειδοποίηση της Υπηρεσίας.
Φορολογική ενημερότητα που έχει εκδοθεί, εντός τριάντα (30) ημερών πριν την υποβολή της αίτησης.
Υπεύθυνη δήλωση του άρθρου 8 του ν. 1599/1986 (Α’ 75) που υπογράφεται από τον ενδιαφερόμενο και επισυνάπτεται στην αίτηση, σύμφωνα με το Παράρτημα I. (ΦΕΚ Β 3760)
Παραχώρηση απλής χρήσης αιγιαλού - παραλίας (άρθρα 10 & 11 του ν. 5092/2024 (Α΄33))
Εφαρμογή ηλεκτρονικών δημοπρασιών παραχώρησης χρήσης αιγιαλού/ παραλίας
Η παραχώρηση της απλής χρήσης αιγιαλού και παραλίας γίνεται με σύμβαση που καταρτίζεται ανάμεσα στο αρμόδιο όργανο και τον παραχωρησιούχο. Η σύμβαση δεν μπορεί να έχει χρονική διάρκεια μικρότερη του ενός (1) έτους και μεγαλύτερη των τριών (3) ετών. Οι συμβάσεις παραχώρησης είναι προσωποπαγείς, εκτός αν ορίζεται ειδικότερα. Στις περιπτώσεις παραχώρησης απλής χρήσης αιγιαλού και παραλίας, ο παραχωρησιούχος διασφαλίζει την ελεύθερη και απρόσκοπτη διέλευση του κοινού στον αιγιαλό και την παραλία, τη διατήρηση του παραχωρούμενου χώρου καθαρού και σε καλή κατάσταση, την ύπαρξη και συντήρηση εγκαταστάσεων χρήσιμων για τους λουόμενους και την ενημέρωση του κοινού για την οριοθέτηση της παραχώρησης, τα δικαιώματα και τις υποχρεώσεις του. Ο παραχωρησιούχος έχει τουλάχιστον τις παρακάτω ειδικότερες υποχρεώσεις: α) Διασφαλίζει την ελεύθερη, απρόσκοπτη και ασφαλή διέλευση του κοινού στον αιγιαλό και την παραλία. β) Διασφαλίζει τη χρήση του αιγιαλού και της παραλίας για άτομα με αναπηρία στους αιγιαλούς και τις παραλίες που προβλέπεται με την απόφαση της παρ. 1 του άρθρου 9, εγκαθιστώντας ειδικές πλατφόρμες για την εξυπηρέτηση ατόμων με αναπηρία, αν αυτές δεν έχουν εγκατασταθεί με μέριμνα του οικείου δήμου. Στην περίπτωση αυτή, ο παραχωρησιούχος συμψηφίζει τις δαπάνες για εγκατάσταση, συντήρηση και επισκευή των πλατφορμών, με το αντάλλαγμα της παραχώρησης. γ) Περιορίζει την ανάπτυξη των ομπρελών, ξαπλωστρών και θαλάσσιων μέσων αναψυχής και λοιπών κινητών στοιχείων σε ποσοστό του εμβαδού της παραχωρούμενης έκτασης που δεν υπερβαίνει το εξήντα τοις εκατό (60%) ή το τριάντα τοις εκατό (30%), αν πρόκειται για προστατευόμενο αιγιαλό και παραλία της παρ. 1 του άρθρου 4, ώστε να διασφαλίζονται η διέλευση του κοινού κάθετα και παράλληλα προς τη θάλασσα και η ύπαρξη ελεύθερης ζώνης από την ακτογραμμή πλάτους τουλάχιστον τεσσάρων (4) μέτρων. δ) Διατηρεί καθημερινά καθαρό το παραχωρούμενο τμήμα αιγιαλού και παραλίας. ε) Αναρτά σε εμφανές σημείο στον αιγιαλό ή την παραλία πινακίδα, η οποία επιτρέπει στο κοινό να έχει πρόσβαση, με ηλεκτρονικό τρόπο σύμφωνα με το άρθρο 16, περί συστήματος ηλεκτρονικών καταγγελιών, στα προσδιοριστικά στοιχεία της παραχώρησης, όπως τις συντεταγμένες, τον αριθμό της απόφασης παραχώρησης, τα δικαιώματα και τις υποχρεώσεις του κοινού και του παραχωρησιούχου και το διάγραμμα της παραχώρησης. στ) Τοποθετεί κινητά στοιχεία για την εξυπηρέτηση του κοινού. ζ) Φροντίζει για τη διατήρηση της ισορροπίας του οικοσυστήματος του παραχωρούμενου χώρου, όπως με τη διατήρηση της μορφολογίας της ακτής και της ακτογραμμής. η) Παραδίδει τον παραχωρηθέντα χώρο στην αρχική κατάσταση μετά το πέρας της διάρκειας της παραχώρησης και απομακρύνει τα κινητά στοιχεία κατά τις περιόδους που καθορίζονται στη σύμβαση παραχώρησης. θ) Διασφαλίζει την παρουσία ναυαγοσώστη, εφόσον του υποδειχθεί ότι η υποχρέωση αυτή δεν καλύπτεται από τον οικείο δήμο. Στην περίπτωση αυτή, ο παραχωρησιούχος συμψηφίζει τις δαπάνες για την αμοιβή του ναυαγοσώστη και τον εξοπλισμό του με το αντάλλαγμα της παραχώρησης. Η πρόσληψη ναυαγοσώστη και η διάθεση εξοπλισμού από τον παραχωρησιούχο δεν απαλλάσσουν τον οικείο δήμο από ευθύνη για παράβαση του π.δ. 71/2020 (Α΄ 166). Οι υποχρεώσεις του παραχωρησιούχου μνημονεύονται στη σύμβαση παραχώρησης. Είναι δυνατή η σύναψη σύμβασης έργου από τον παραχωρησιούχο με τρίτο φυσικό ή νομικό πρόσωπο για την άσκηση δραστηριοτήτων θαλάσσιων μέσων αναψυχής ή άλλης συναφούς επιχείρησης, εφόσον αυτό διαθέτει όλες τις νόμιμες άδειες και εγκρίσεις που προβλέπονται στην υπ’ αρ. 2131.4/64444/6.9.2021 κοινή απόφαση των Υπουργών Οικονομικών, Ανάπτυξης και Επενδύσεων, Περιβάλλοντος και Ενέργειας και Ναυτιλίας και Νησιωτικής Πολιτικής (Β΄ 4174) και στον Γενικό Κανονισμό Λιμένα υπ’ αρ. 20, όπως αυτός εγκρίθηκε με την υπ’ αρ. 3131.1/03/1999 (Β΄ 444, διόρθωση σφάλματος Β΄ 1243/1999) απόφαση του Υπουργού Εμπορικής Ναυτιλίας, όπως εκάστοτε ισχύουν. Η δραστηριότητα ασκείται σε σαφώς καθορισμένο τμήμα του παραχωρηθέντος χώρου που δεν μπορεί να υπερβαίνει το είκοσι τοις εκατό (20%) της συνολικής παραχώρησης, με αντάλλαγμα, το οποίο δεν μπορεί να υπερβαίνει το μέρος του ανταλλάγματος που αναλογεί στην παραχωρούμενη έκταση, και για χρονικό διάστημα το οποίο είναι ίσο ή μικρότερο από τον χρόνο παραχώρησης, σε κάθε δε περίπτωση δεν υπερβαίνει τον υπόλοιπο χρόνο παραχώρησης. Η υπ’ αρ. 2131.4/64444/2021 κοινή απόφαση και ο Γενικός Κανονισμός Λιμένα υπ’ αρ. 20 εφαρμόζονται και στη συγκεκριμένη περίπτωση. Την ευθύνη για την τήρηση των όρων της παραχώρησης φέρει ο παραχωρησιούχος, ο οποίος ευθύνεται πλήρως από κοινού και εις ολόκληρον με όποιον έλκει δικαιώματα από αυτόν. Η σχετική σύμβαση κοινοποιείται στην οικεία Κτηματική Υπηρεσία. Με τη διακήρυξη μπορούν να προβλέπονται και επιπλέον υποχρεώσεις του παραχωρησιούχου σε σχέση με την προστασία, διατήρηση και ανάπτυξη του παραχωρούμενου τμήματος αιγιαλού και παραλίας και την ενίσχυση της κοινοχρησίας. Ο παραχωρησιούχος έχει τουλάχιστον τις παρακάτω ειδικότερες υποχρεώσεις: α) Διασφαλίζει την ελεύθερη, απρόσκοπτη και ασφαλή διέλευση του κοινού στον αιγιαλό και την παραλία. β) Διασφαλίζει τη χρήση του αιγιαλού και της παραλίας για άτομα με αναπηρία στους αιγιαλούς και τις παραλίες που προβλέπεται με την απόφαση της παρ. 1 του άρθρου 9, εγκαθιστώντας ειδικές πλατφόρμες για την εξυπηρέτηση ατόμων με αναπηρία, αν αυτές δεν έχουν εγκατασταθεί με μέριμνα του οικείου δήμου. Στην περίπτωση αυτή, ο παραχωρησιούχος συμψηφίζει τις δαπάνες για εγκατάσταση, συντήρηση και επισκευή των πλατφορμών, με το αντάλλαγμα της παραχώρησης. γ) Περιορίζει την ανάπτυξη των ομπρελών, ξαπλωστρών και θαλάσσιων μέσων αναψυχής και λοιπών κινητών στοιχείων σε ποσοστό του εμβαδού της παραχωρούμενης έκτασης που δεν υπερβαίνει το εξήντα τοις εκατό (60%) ή το τριάντα τοις εκατό (30%), αν πρόκειται για προστατευόμενο αιγιαλό και παραλία της παρ. 1 του άρθρου 4, ώστε να διασφαλίζονται η διέλευση του κοινού κάθετα και παράλληλα προς τη θάλασσα και η ύπαρξη ελεύθερης ζώνης από την ακτογραμμή πλάτους τουλάχιστον τεσσάρων (4) μέτρων. δ) Διατηρεί καθημερινά καθαρό το παραχωρούμενο τμήμα αιγιαλού και παραλίας. ε) Αναρτά σε εμφανές σημείο στον αιγιαλό ή την παραλία πινακίδα, η οποία επιτρέπει στο κοινό να έχει πρόσβαση, με ηλεκτρονικό τρόπο σύμφωνα με το άρθρο 16, περί συστήματος ηλεκτρονικών καταγγελιών, στα προσδιοριστικά στοιχεία της παραχώρησης, όπως τις συντεταγμένες, τον αριθμό της απόφασης παραχώρησης, τα δικαιώματα και τις υποχρεώσεις του κοινού και του παραχωρησιούχου και το διάγραμμα της παραχώρησης. στ) Τοποθετεί κινητά στοιχεία για την εξυπηρέτηση του κοινού. ζ) Φροντίζει για τη διατήρηση της ισορροπίας του οικοσυστήματος του παραχωρούμενου χώρου, όπως με τη διατήρηση της μορφολογίας της ακτής και της ακτογραμμής. η) Παραδίδει τον παραχωρηθέντα χώρο στην αρχική κατάσταση μετά το πέρας της διάρκειας της παραχώρησης και απομακρύνει τα κινητά στοιχεία κατά τις περιόδους που καθορίζονται στη σύμβαση παραχώρησης. θ) Διασφαλίζει την παρουσία ναυαγοσώστη, εφόσον του υποδειχθεί ότι η υποχρέωση αυτή δεν καλύπτεται από τον οικείο δήμο. Στην περίπτωση αυτή, ο παραχωρησιούχος συμψηφίζει τις δαπάνες για την αμοιβή του ναυαγοσώστη και τον εξοπλισμό του με το αντάλλαγμα της παραχώρησης. Η πρόσληψη ναυαγοσώστη και η διάθεση εξοπλισμού από τον παραχωρησιούχο δεν απαλλάσσουν τον οικείο δήμο από ευθύνη για παράβαση του π.δ. 71/2020 (Α΄ 166).
Διαδικασία παραχώρησης απλής χρήσης με πλειοδοσία ή σε όμορη επιχείρηση ή σωματείο.
Διαδικασία διεξαγωγής πλειοδοτικών δημοπρασιών για την παραχώρηση απλής χρήσης τμήματος αιγιαλού, παραλίας, όχθης και παρόχθιας ζώνης μεγάλων λιμνών και πλεύσιμων ποταμών, η οποία προβλέπεται στα άρθρα 9 και 10 του ν. 5092/2024 (Α’ 33).
Τροποποίηση της υπό στοιχεία 58972 ΕΞ 2024/23.04.2024 κοινής απόφασης του Υπουργού Εθνικής Οικονομίας και Οικονομικών και του Υπουργού Ψηφιακής Διακυβέρνησης «Διαδικασία διεξαγωγής πλειοδοτικών δημοπρασιών για την παραχώρηση απλής χρήσης τμήματος αιγιαλού, παραλίας, όχθης και παρόχθιας ζώνης μεγάλων λιμνών και πλεύσιμων ποταμών, η οποία προβλέπεται στα άρθρα 9 και 10 του ν. 5092/2024 (Α’ 33)» (Β’ 2425).
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Η αίτηση συμμετοχής στην πλειοδοτική δημοπρασία υποβάλλεται ηλεκτρονικά, μέσω της πλατφόρμας του άρθρου 15 του ν. 5092/2024, εντός επτά (7) εργάσιμων ημερών από τη δημοσίευση της διακήρυξης στην πλατφόρμα και στο πρόγραμμα «Διαύγεια». Ο ενδιαφερόμενος συνδέεται στην πλατφόρμα, κατόπιν αυθεντικοποίησης με τη χρήση των κωδικών - διαπιστευτηρίων της Γ.Γ.Π.Σ.Ψ.Δ. (taxisnet). Η αίτηση συνοδεύεται από τα εξής δικαιολογητικά: α) Υπεύθυνη δήλωση του άρθρου 8 του ν. 1599/1986 (Α’ 75) που υπογράφεται από τον ενδιαφερόμενο και επισυνάπτεται στην αίτηση, σύμφωνα με το Παράρτημα I. β) Εγγυητική επιστολή συμμετοχής υπέρ του Ελληνικού Δημοσίου ποσού που αντιστοιχεί στο δέκα τοις εκατό (10%) της τιμής πρώτης προσφοράς, η οποία επισυνάπτεται στην αίτηση σε ψηφιακή μορφή. Το πρωτότυπο αυτής κατατίθεται στην αρμόδια Κτηματική Υπηρεσία, εντός της προθεσμίας υποβολής της αίτησης.
Εξέταση των υποβαλλόμενων δικαιολογητικών Η οικεία Κτηματική Υπηρεσία του Υπουργείου Εθνικής Οικονομίας και Οικονομικών, πριν την έναρξη την πλειοδοτικής δημοπρασίας, εξετάζει την πληρότητα και την εγκυρότητα των στοιχείων που υπέβαλε κάθε ενδιαφερόμενος.
Σε περίπτωση που τα δικαιολογητικά δεν είναι σύμφωνα με την κείμνεη νομοθεσία και τη σχετική διακήρυξη, η αίτηση απορρίπτεται και ο ενδιαφερόμενος ενημερώνεται άμεσα και αιτιολογημένα, με μήνυμα ηλεκτρονικού ταχυδρομείου (e-mail) και επιστρέφεται η εγγυητική επιστολή συμμετοχής.
Ο ενδιαφερόμενος συνδέεται στην πλατφόρμα με προσωπικούς κωδικούς taxisnet και επιλέγει τη δημοπρασία στη γεωπύλη ελεύθερης πρόσβασης της πλατφόρμας και τον σχετικό σύνδεσμο στα στοιχεία της δημοπρασίας. Η πλειοδοτική δημοπρασία εκκινεί από την τιμή πρώτης προσφοράς που εξάγεται αυτόματα από την πλατφόρμα με βάση τον εξής μαθηματικό τύπο: αντικειμενική αξία όμορου ακινήτου x Συντελεστής Βαρύτητας Αιγιαλού x Συντελεστής Βαρύτητας Δραστηριότητας x έτη παραχώρησης x 3%, ο οποίος εξειδικεύεται με υπουργική απόφαση που εκδίδεται σύμφωνα με την παρ. 7 του άρθρου 22 του ν. 5092/2024.
Το σχέδιο της σύμβασης υπογράφεται είτε ψηφιακά είτε χειρόγραφα από τον πλειοδότη, εφόσον τα δικαιολογητικά που υπέβαλε ήταν ορθά και πλήρη, μετά από έλεγχο της Κτηματικής Υπηρεσίας. Το σχέδιο της σύμβασης παραχώρησης υπογράφεται από το Δημόσιο, όπως εκπροσωπείται νόμιμα από τον Προϊστάμενο της οικείας Κτηματικής Υπηρεσίας ή από άλλο πρόσωπο.
Η διακήρυξη αναρτάται στην πλατφόρμα, και, σε κάθε περίπτωση, στην ιστοσελίδα του οικείου δήμου τουλάχιστον είκοσι (20) ημέρες πριν από την ημερομηνία διεξαγωγής της δημοπρασίας. Η διακήρυξη συνοδεύεται από την αεροφωτογραφική απεικόνιση του προς παραχώρηση τμήματος του αιγιαλού και της παραλίας, κατάλογο των δικαιολογητικών που υποβάλλει ο ενδιαφερόμενος υποψήφιος παραχωρησιούχος και οδηγίες για τη συμμετοχή στη δημοπρασία.
Εξαγωγή, έκδοση και κοινοποίηση των αποτελεσμάτων της πλειοδοσίας. Μετά το πέρας της πλειοδοτικής διαδικασίας, η ηλεκτρονική πλατφόρμα εξάγει με αυτοματοποιημένο τρόπο σχέδιο σύμβασης, το οποίο περιέχει τους όρους της παραχώρησης, περιλαμβανομένου και του ανταλλάγματος και του τρόπου καταβολής αυτού στην αρμόδια Δημόσια Οικονομική Υπηρεσία (Δ.Ο.Υ.). Το σχέδιο αυτό αποστέλλεται με μήνυμα ηλεκτρονικού ταχυδρομείου στον πλειοδότη. Στο μήνυμα περιλαμβάνονται η προθεσμία καταβολής του ανταλλάγματος, ο τρόπος καταβολής του στην αρμόδια Δ.Ο.Υ., καθώς και ο τρόπος γνωστοποίησης της καταβολής του. Μετά την καταβολή μέρους του ανταλλάγματος που προβλέπεται στη σχετική διακήρυξη και τη γνωστοποίηση αυτής στον φορέα που διενεργεί τη δημοπρασία, το σχέδιο της σύμβασης παραχώρησης.
1. Το σχέδιο της σύμβασης υπογράφεται είτε ψηφιακά είτε χειρόγραφα από τον πλειοδότη, εφόσον τα δικαιολογητικά που υπέβαλε ήταν ορθά και πλήρη, μετά από έλεγχο της Κτηματικής Υπηρεσίας. Το σχέδιο της σύμβασης παραχώρησης υπογράφεται από το Δημόσιο, όπως εκπροσωπείται νόμιμα από τον Προϊστάμενο της οικείας Κτηματικής Υπηρεσίας ή από άλλο πρόσωπο. 2. Εάν τα δικαιολογητικά δεν είναι πλήρη ή έγκυρα ή εάν ο πλειοδότης δεν υπογράψει το σχέδιο σύμβασης εντός της οριζόμενης προθεσμίας, η Κτηματική Υπηρεσία εκδίδει αιτιολογημένη απόφαση με την οποία διαπιστώνεται η παράλειψη του πλειοδότη να συμμορφωθεί προς τις υποχρεώσεις του και ο αποκλεισμός του από την υπογραφή της σύμβασης παραχώρησης. Η απόφαση κοινοποιείται στον αποκλεισθέντα πλειοδότη με μήνυμα ηλεκτρονικού ταχυδρομείου. Σε αυτήν την περίπτωση, η κατατεθείσα εγγυητική επιστολή καταπίπτει υπέρ του Ελληνικού Δημοσίου και σε βάρος του πλειοδότη καταλογίζεται η διαφορά της τελικής προσφοράς του και της τελικής προσφοράς του επόμενου κατά σειρά πλειοδότη. Το σχετικό ποσό βεβαιώνεται στην αρμόδια Δ.Ο.Υ. Το δικαίωμα υπογραφής της σύμβασης παραχώρησης απλής χρήσης περιέρχεται στον επόμενο κατά σειρά πλειοδότη, ο οποίος ενημερώνεται αμελλητί μέσω ηλεκτρονικού ταχυδρομείου και καλείται εντός τεσσάρων (4) ημερών για την κατάθεση των απαραίτητων δικαιολογητικών. Σε περίπτωση που και ο δεύτερος κατά σειρά πλειοδότης παραλείψει να προσκομίσει τα απαραίτητα δικαιολογητικά και αποκλεισθεί σύμφωνα με το πρώτο εδάφιο, η δημοπρασία κηρύσσεται άγονη.
Η παραχώρηση απλής χρήσης αιγιαλού και παραλίας που βρίσκονται εντός αρχαιολογικών χώρων, μνημείων και ιστορικών τόπων ή τους περιβάλλουν επιτρέπεται μόνο μετά από σύμφωνη γνώμη των αρμόδιων υπηρεσιών του Υπουργείου Πολιτισμού, σύμφωνα με τον Κώδικα νομοθεσίας για την προστασία των αρχαιοτήτων και εν γένει της πολιτιστικής κληρονομιάς (ν. 4858/2021, Α΄ 220), και κατόπιν αιτήματος της αρμόδιας Κτηματικής Υπηρεσίας προς την αρμόδια υπηρεσία του Υπουργείου Πολιτισμού. Εφόσον χορηγηθεί η σύμφωνη γνώμη, δεν απαιτείται εκ νέου σχετικό αίτημα. Η Κτηματική Υπηρεσία οφείλει, πριν από την έναρξη της πλειοδοτικής δημοπρασίας, να γνωστοποιήσει στην αρμόδια υπηρεσία του Υπουργείου Πολιτισμού οποιαδήποτε εκ νέου παραχώρηση απλής χρήσης χώρων του πρώτου εδαφίου, για τους οποίους έχει εκδοθεί σύμφωνη γνώμη κατά τα ανωτέρω ή νέου τμήματος αυτών. Σε περίπτωση μεταβολής των αρχαιολογικών δεδομένων, η αρμόδια υπηρεσία του Υπουργείου Πολιτισμού οφείλει, εντός επτά (7) εργασίμων ημερών, να ενημερώσει σχετικά την αρμόδια Κτηματική Υπηρεσία, αποστέλλοντας στην τελευταία φάκελο με τα πλήρη στοιχεία για τον συγκεκριμένο χώρο.
Έκδοση διακήρυξης πλειοδοσίας - Δημοσίευση στο ΔΙΑΥΓΕΙΑ
Παραλαβή αιτήσεων και των κατά περίπτωση δικαιολογητικών
Εξέταση των υποβαλλόμενων δικαιολογητικών
Εξαγωγή, έκδοση και κοινοποίηση των αποτελεσμάτων
Έγγραφο δημόσιας υπηρεσίας/δημόσιου φορέα